Ensartet anvendelse af den kombinerede nomenklatur (KN)

(Tarifering af varer)

(2000/C 167/02)

Offentliggørelse af de forklarende bemærkninger i henhold til artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved forordning (EF) nr. 1228/2000(2)

De forklarende bemærkninger til De Europæiske Fællesskabers kombinerede nomenklatur(3) ændres således:

På side 117 affattes teksten til pos. 2401 således:

"Vedrørende år eller ufabrikeret tobak henvises til forklarende bemærkninger til HS, pos. 2401, punkt 1.

Det bemækes, at

- 'flue-cured' Virginia tobak: tobak, der er tørret under kunstige atmosfæriske betingelser ved en proces, hvor varme og luftcirkulation reguleres, uden at røgen får mulighed for at komme i berøring med tobaksbladene; den tørrede tobaks farve varierer almindeligvis fra citrongul til meget mørk orange eller rød. Andre farver og farvekombinationer er ofte resultatet af forskelle i modenhed eller kultur- og tørringsteknik

- 'light air-cured' Burley tobak (herunder Burley-hybrider): tobak, der er tørret under naturlige atmosfæriske betingelser, og som ikke lugter af røg, selv om den yderligere er blevet behandlet med varme eller luftcirkulation; bladenes farve kan variere fra lys brun til rødlig. Andre farver og farvekombinationer er ofte resultatet af forskelle i modenhed eller kultur- og tørringsteknik

- 'light air-cured' Maryland tobak: tobak, der er tørret under naturlige atomosfæriske betingelser, og som ikke lugter af røg, selv om den yderligere er blevet behandlet med varme eller luftcirkulation; bladenes farve kan variere fra lysegul til mørk kirsebærrød. Andre farver og farvekombinationer er ofte resultatet af forskelle i modenhed eller kultur- og tørringsteknik

- 'fire-cured' tobak: tobak, der er tørret under kunstige atmosfæriske betingelser ved åben ild, og som delvis har absorberet brænderøgen. 'Fire cured'-tobaksblade er normalt kraftigere end de tilsvarende blade fra 'Burley', 'flue cured' eller 'Maryland'. Bladenes farve svinger almindeligvis fra gulligbrun til meget mørkebrun. Andre farver og farvekombinationer er ofte resultatet af forskelle i modenhed eller kultur- og tørringsteknik.

Undtaget fra positionen er levende tobaksplanter (pos. 0602)."

På side 261 affattes teksten til KN-Kode 59112000 således:

"Se forklarende bemærkninger til HS, pos. 5911, afsnit A, punkt 2.

Sigteflor kan foreligge i løbende længder eller være konfektioneret med henblik på en bestemt anvendelse (f.eks. tilskåret, kantet med bånd, forsynet med metaløjer).

Sigteflor, der foreligger i løbende længde eller ikke-konfektioneret form, skal være mærket på en måde, som ikke kan fjernes, og som utvetydigt identificerer varerne som bestemt til sigtning eller lignende industrielle anvendelsesformål.

- En mærkning i form af et rektangel med tilhørende to diagonaler skal påtrykkes med regelmæssige mellemrum langs hver af stoffets kanter - uden at overskride ægkanten - således at afstanden mellem to på hinanden følgende rektangler målt mellem de ydre sider er højst 1 m, og således at rektanglerne langs den ene ægkant er forskudt en halv gang i forhold til rektanglerne langs den modsatte ægkant (et rektangels midtpunkt skal befinde sig i samme afstand fra midtpunktet i hvert af de to nærmeste rektangler ved den modsatte ægkant).

- Rektanglets sider skal have 5 mm brede streger, medens diagonalerne skal have 7 mm brede streger. Rektanglet skal målt fra stregernes yderkant være mindst 8 cm i længden og 5 cm i bredden.

- Rektanglerne påtrykkes med en farve, som skal være i kontrast med stoffets farve; farven må ikke kunne fjernes.

Hvert rektangel skal anbringes således, at langsiderne er parallelle med stoffets kædegarner (se nedenstående tegning):

>PIC FILE= "C_2000167DA.000301.EPS">

Toldmyndighederne kan godtage andre mærkninger, hvis disse mærkninger utvetydigt identificerer varerne som værende beregnet til industrielle anvendelsesformål såsom sigtning, filtrering osv., og ikke til fremstilling af beklædningsgenstande eller lignende anvendelsesformål.

Undtaget fra underpositionen er rammer til silketrykning, bestående af et stykke stof monteret på en ramme (pos. 59119090), håndsigter og håndsolde (pos. 96040000)."

(1) EFT L 256 af 7.9.1987, s. 1.

(2) EFT L 143 af 16.6.2000, s. 22.

(3) EFT C 287 af 15.9.1998, s. 1.